**Študijska praksa na**

**Generalnem konzulatu Republike Slovenije v Münchnu**

Generalni konzulat Republike Slovenije obvešča o možnosti opravljanja prostovoljne Erasmus+ študijske prakse študentom slovenskih univerz.

V okviru prakse boste študentje pridobili delovne izkušnje predvsem na področju gospodarske, znanstvene in javne diplomacije: stiki s slovenskimi in nemškimi državnimi organi in institucijami; priprava zapisov in udeležba na dogodkih ekonomskega, znanstvenega in kulturnega področja; samostojna organizacija dogodkov, prireditev, poslovnih delegacij pod mentorstvom generalne konzulke oz. namestnika, priprava strategije slovensko bavarskega sodelovanja zagonskih podjetij, podpora pri izvedbi obiskov visokih predstavnikov Republike Slovenije na Bavarskem in v Baden-Württembergu ter druge aktivnosti po navodilu mentorice/ja.

**Pogoji za opravljanje prakse na konzulatu so:**

- možnost pridobitve Erasmus+ ali druge štipendije za študentsko prakso (praksa je neplačana),

- opravljeno varnostno preverjanje pred nastopom prakse,

- znanje nemškega jezika (vsaj B1 ali višje), znanje drugih tujih jezikov je prednost,

- obdobje opravljanja prakse je 3-6 mesecev (predvideni termini: začetek februarja 2024 oziroma po dogovoru, zaželjeno je, da je nekdo na praksi med in do konca Evropskega prvenstva v nogometu 2024).

**Zaželjene lastnosti:**

* komunikativnost, konstruktivnost in fleksibilnost,
* natančnost in odgovornost,
* samostojno delo in samoiniciativnost,
* spoštovanje sodelavcev in sposobnost timskega dela.

**Prijava mora vsebovati:**

* kratko motivacijsko pismo v slovenščini ali nemščini,
* kratek življenjepis v slovenščini ali nemščini,
* preferenčno navedbo obdobja opravljanja študijske prakse (min. 3 meseci).

Prvi izbor bomo opravili s prijavami dospelimi do 15. 01. 2024. V primeru izbora bo kandidat/ka kot pogoj za začetek prakse moral/a opraviti varnostno preverjanje.

Prijave z naslovom "**Prijava na študijsko prakso**" zbiramo preko leta na naslovu: **sloconsulate.munich@gov.si**. Na tem naslovu je možno pridobiti tudi dodatne informacije. Vabljeni!